Bob Ong

Si Bob Ong sarong seudonimo nin kontemporaryong Filipinong autor midbid sa paggamit niya nin teknik na pagsurat uru-urulay sana sa pagmukna nin mga makangirit na istorya nagpapanalming kan aru-aldaw na pagbuhay-buhay nin Filipino. . An tunay nna pangaran asin identidad kan autor dai isi.

Karera
Si Bob Ong nagpoon pagsurat pakapondo niya sa pagklase sa kolehiyo. An saiyang seudonimo nangyari kan an autor nagtatrabaho bilang web developer asin maestro, asin pigtugdas niya an Bobong Pinoy na website sa ekstrang oras niya. An pangaran boot sabihon "Patal na Filipino", na inuusar na termino sa pagtuyang pakonswelo. "Dawa siya naghanga", si Bob Ong nagkomento, "an boss ko segurado akong papatalsikon kun maaraman na ako an kagsurat kaini." Kan may nagkontak saiya sa paghuna na siya an Bob Ong, na tunay na persona, saka ining bansag na seudonimo namundag". An sityo naghakot nin People's Choice Philippine Web Award for Weird/Humor kan 1998, alagad ini hinale kan si dating Presidente Joseph "Erap" Estrada napatalsik huli sa Second People Power Revolution.

Susog ki Nida Ramirez kan Visprint, na sa sunod ini an nagin publisher ni Bob Ong,an autor nagsurat sa Bobong Pinoy na gusto niya na magpublikar nin libro kaini, si Ramirez, na nagin parasubaybay kan Bobong Pinoy, dinulok siya asin an duwa nagribayan mga mmensahe asin resulta nagbunga sa publikasyon kan enot na libro,  ABNKKBSNPLAko?!,an enot na libro ni Bob Ong kan 2001. An autor poon kaidto nakapapublikar nin sampolong libro hanggan 2018. An huring libro niya, 56, iyo man an ultimong libro mapupublikar sa Visprint, ta nagsra ini kan 2021.

 Adaptasyon 
Duwa kan saiyang trabaho ginibo na sa pelikula. ABNKKBSNPLAko?! The Movie napaluwas kan 2014 pigdirihe ni Mark Meily. Dangan kan 2016, Lumayo Ka Nga Sa Akin pinasale sa mga sinehan, pigdirihe man ni Meily, kairiba sinda Chris Martinez sind Andoy Ranay. An VIVA Films iyo an nagprodyusir kan duwang pelikula. Dagdag pa, si, Bob Ong iyo pa an nagpalis kan mga tomo kan seryeng Filipino komiks na libro Trese ni Budjette Tan, na ibinali bilang dagdag na materyal na basahon para sa mga eskwelahan kan DepEd.

Seudonimo
Igwang mga beses na ikinaribong si Bob Ong kiChinese-Filipino autor Charlson Ong. Alagad, si Bob Ong mismo siya nagsabi na bako siya ini sa istorya niya sa Stainless Longganisa, na sabi niya an apelyido niya bakong "Ong" asin bako man ngani siya sarong Filipino-Chinese. An apelyido kan pamilya ginuno sana man sa pagkawat kan pangaran kan saiyang websityo. Sa sarong interbyu niya napublikar sa Philippine Star kan hinapot siya ta iyan an seudonimo na pinili niya, si Bob Ong nagpaliwang na ini sarong "concept of not embracing celebrity which is foreign to most people", and was never intended to be "mysterious", dagdag niya pa.

An poeta na si Paolo Manalo iyo daa si Ong, alagad ini nagpahimutik.

 Politika 
Si Bob Ong pig'endorso si dating Bise Presidente si Leni Robredo sa eleksyon kan 2022.

Pagresibe kan mga libro
Anom kan mga libro niya napublikar naglampas sa bentahan nin saro-kaapatan nin sarong milyon na kopya. Sarong anonimong nagrebyu sa Rock Czar pignota na an libro niyang Macarthur napapublikar, pinalis hale sa bernakular na Filipino):
"An mga Filipino pigpapatronisar an mga sinurat ni Bob Ong ta, mantang kadaklan  kan saiyang libro may elemento nin komedya igdei, ini penepresentar sa manera na pinapanalming an Filipinong kultura asin mga tradisyon. Kaya iyo ini an rason kun ano ta an enot niyang libro asin mga minagsurunod pa, makokonsiderar na tunay na Pinoy classics."

Bibliograpiya

Non-piksyon
 ABNKKBSNPLAko?! (2001)
 Bakit Baliktad Magbasa ng Libro ang mga Pilipino? (2002)
 Ang Paboritong Libro ni Hudas (2003)
 Stainless Longganisa (2005)
 56 (2018)
The Boy with a Snake in his Schoolbag (2023), an English translation of ABNKKBSNPLAko

Piksyon
 Alamat ng Gubat (2003)
 Macarthur (2007)
 Kapitan Sino (2009)
 Ang mga Kaibigan ni Mama Susan (2010)
 Lumayo Ka Nga Sa Akin (2011)
 Si'' (2014)
Mga panluwas na takod
 The Boy with a Snake in his Schoolbag. 

Toltolan

Category:Filipino novelists
Category:Filipino satirists
Category:1975 births
Category:Living people
Category:Pseudonymous writers
Category:Writers from Quezon City
Category:Tagalog-language writers